समाजवादी पार्टी के अपने चुनावी घोषणा पत्र में जिला सहकारी बैंकों एवं सहकारी समितियों में किसानों के 50 हजार तक के कर्जे माफ करने की घोषणा की थी। महाप्रबंधक जेडीसी बैंक ओपी वर्मा एवं जिला सहायक निबंधक सहकारी समितियां बीके पांडेय ने बताया कि शासनादेश संख्या 766/49-1-12 08 (16)/2012 दिनांक 31 मई 2012 के द्वारा यह जानकारी दी गई है कि प्रदेश शासन के पास जिला सहकारी बैंकों या जिला सहकारी समितियों में किसानों के कर्ज माफी का कोई प्रस्ताव शासन स्तर पर विचाराधीन नहीं है, इसलिए सहकारी बैंक व सहकारी समितियों की वसूली 30 जून तक सौ प्रतशित की जाएगी।